Case ID: 1232891
Sentence 0: İş üzrə Təqsirləndirilən şəxs məhkəmə iclasında özünü Azərbaycan Respublikası CM-nin 221.1-ci maddəsində nəzərdə tutulmuş cinayətin törədilməsində təqsirli bildi, əməlindən peşman olduğunu bildirdi və 22 may 2020-ci il tarixdə axşam saatlarında spirtli içki içdiyini, sərxoş vəziyyətdə olduğunu, ertəsi gün, yəni 23 may 2020-ci il tarixdə, səhər saatlarında yuxudan oyananda başının ağrıdığını, yenidən içmək qərarına gəldiyini yenidən araq içdiyini, bundan sonra «xxxxxxxxxxxx»-nın Ağdaş filialına gedib oradan maaşını almaq qərarına gəldiyini, həmin vaxt bankın qarşısında çoxlu sayda adam olduğunu, banka daxil olmaq istəyəndə qapının bağlı olmasını gördüyünü, orada olan mühafizə işçilərindən bankın niyə bağlı olmasını soruşduğunu, mühafizəçinin da ona bankın işləmədiyini, qeyri iş günü olmasını söylədiyini, mühafizəçiyə bankın açıq olmalı olduğunu söylədiyini, mühafizəçinin də ona nə sualı varsa 196 qaynar xəttinə zəng edib soruşmasını söylədiyini, həmin nömrəyə zəng edib danışan şəxsə maaş kartı olmadığına görə maaşını ala bilməməsini söylədiyini,oradan da ona şəxsiyyət vəsiqəsilə banka yaxınlaşıb oradan pulunu almasını söylədiklərini, bankın bağlı olmasını söylədiyini, danışan şəxsin də ona şəxsiyyət vəsiqəsini bankomata salıb pulunu ala biləcəyinisöyləməsini, yeni aldığı şəxsiyyət vəsiqəsini bankomata salmaq istədiyini, lakin bankomatın onu qəbul etmədiyini, bundan sonra əsəbləşdiyini, özünün də sərxoş vəziyyətdə olmasını, bankın qapısına bir dəfə də yaxınlaşdığını, içəridə olan mühafizəçinin bir daha bankın işləməməsini, qeyri-iş günü olmasını söylədiyini, biraz keçdikdən sonra əsəbindən dayana bilmədiyini və əli ilə bankın giriş qapısının şüşəsinə bir neçə dəfə vuraraq sındırdığını, sonra mühafizəçilərin gəlib ona etdiyi hərəkətin qanun pozuntusu olmasını və polis şöbəsinə getməli olduqlarını söylədiklərini, bundan sonra onlarla birlikdə polis şöbəsinə gəldiyini bildirdi.